CELEX: 32020D0788
Language: el
Date: 2020-06-09 00:00:00
Title: Απόφαση (ΕΕ) 2020/788 του Συμβουλίου της 9ης Ιουνίου 2020 για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας

17.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 193/1
               
            
         ΑΠΟΦΑΣΗ (ΕΕ) 2020/788 ΤΟΥ ΣΥΜΒΟΥΛΙΟΥ
         της 9ης Ιουνίου 2020
         για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 186, σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη τη σύμφωνη γνώμη του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Το Συμβούλιο, με την απόφαση 2003/96/ΕΚ (2) ενέκρινε τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας (3) («συμφωνία»). Η συμφωνία υπεγράφη στην Κοπεγχάγη στις 4 Ιουλίου 2002 και άρχισε να ισχύει στις 11 Φεβρουαρίου 2003.
                  
               
                     (2)
                  
                  
                     Το άρθρο 12 στοιχείο β) της συμφωνίας προέβλεπε ότι η συμφωνία θα συναπτόταν για ένα πρώτο χρονικό διάστημα που έληγε στις 31 Δεκεμβρίου 2002 και θα ανανεωνόταν με κοινή συμφωνία μεταξύ των μερών για επιπλέον πενταετείς περιόδους.
                  
               
                     (3)
                  
                  
                     Βάσει των αποφάσεων 2003/737/ΕΚ (4), 2011/182/ΕΕ (5) και (ΕΕ) 2015/344 (6) του Συμβουλίου, η συμφωνία ανανεώθηκε για τρεις επιπλέον περιόδους πέντε ετών κάθε φορά, με αναδρομική ισχύ από τις 8 Νοεμβρίου 2009 και τις 8 Νοεμβρίου 2014, για τις τελευταίες δύο ανανεώσεις. Η συμφωνία έληξε στις 7 Νοεμβρίου 2019.
                  
               
                     (4)
                  
                  
                     Η Ουκρανία αποτελεί σημαντικό παράγοντα στους τομείς της επιστήμης, της τεχνολογίας και της καινοτομίας μεταξύ των γειτονικών χωρών της Ένωσης. Για να εξακολουθήσει να διευκολύνεται η συνεργασία σε κοινά πεδία προτεραιότητας επιστήμης και τεχνολογίας, αμφότερα τα μέρη κρίνουν ότι η ανανέωση της συμφωνίας θα είναι προς το κοινό τους συμφέρον.
                  
               
                     (5)
                  
                  
                     Αμφότερα τα μέρη επιβεβαίωσαν την πρόθεσή τους να ανανεώσουν τη συμφωνία για πρόσθετη πενταετή περίοδο. Το περιεχόμενο της ανανεωμένης συμφωνίας θα πρέπει να παραμείνει πανομοιότυπο με εκείνο της συμφωνίας. Χάριν συνεχείας της συμφωνίας, η ανανέωση θα πρέπει να έχει αναδρομική ισχύ από 8 Νοεμβρίου 2019.
                  
               
                     (6)
                  
                  
                     Η ανανέωση της συμφωνίας θα πρέπει, ως εκ τούτου, να εγκριθεί εξ ονόματος της Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται εξ ονόματος της Ένωσης η ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας, για μια επιπλέον περίοδο πέντε ετών.
            Η ανανέωση της συμφωνίας έχει αναδρομική ισχύ από 8 Νοεμβρίου 2019.
         
         
            Άρθρο 2
            Εξουσιοδοτείται ο πρόεδρος του Συμβουλίου να ορίσει το πρόσωπο ή τα πρόσωπα που είναι αρμόδια να κοινοποιήσουν στην Ουκρανία, ενεργώντας εξ ονόματος της Ένωσης και σύμφωνα με το άρθρο 12 στοιχείο α) της συμφωνίας, την ολοκλήρωση των εσωτερικών διαδικασιών της Ένωσης που απαιτούνται για την ανανέωση της συμφωνίας.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 9 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Έγκριση της 13ης Μαΐου 2020 (δεν έχει ακόμη δημοσιευθεί στην Επίσημη Εφημερίδα).
         
            (2)  Απόφαση 2003/96/ΕΚ του Συμβουλίου, της 6ης Φεβρουαρίου 2003, για τη σύναψη συμφωνίας επιστημονικής και τεχνολογικής συνεργασίας μεταξύ Ευρωπαϊκής Κοινότητας και Ουκρανίας (ΕΕ L 36 της 12.2.2003, σ. 31).
         
            (3)  ΕΕ L 36 της 12.2.2003, σ. 32.
         
            (4)  Απόφαση 2003/737/ΕΚ του Συμβουλίου, της 22ας Σεπτεμβρίου 2003, σχετικά με τη σύναψη της συμφωνίας ανανέωσης της συμφωνίας επιστημονικής και τεχνολογικής συνεργασίας μμεταξύ της Ευρωπαϊκής Κοινότητας και της Ουκρανίας (ΕΕ L 267 της 17.10.2003, σ. 24).
         
            (5)  Απόφαση 2011/182/ΕΕ του Συμβουλίου, της 9ης Μαρτίου 2011, για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας (ΕΕ L 79 της 25.3.2011, σ. 3).
         
            (6)  Απόφαση (ΕΕ) 2015/344 του Συμβουλίου, της 17ης Φεβρουαρίου 2015, για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας (ΕΕ L 60 της 4.3.2015, σ. 37).